HUSORDEN FOR SENIORBO III, VIBY: Januar 2019

FÆLLESHUSET

Udlejning af Fælleshuset kan kun ske til andelshavere i Seniorbo III.

A. Udlejning af festsalen omfatter køkken og toiletter. De to værelser må benyttes til ophold, men ikke til overnatning i dette lejemål. Værelserne kan være udlejet til anden side.

B. Værksted og vaskerum skal være tilgængelige for øvrige beboere, dog henstilles til disse, at festen ikke forstyrres af aktiviteterne.

C. Rengøring efter festen omfatter: støvsugning og vask af gulve, rengøring af stole og borde, rengøring af køkken og toiletter, vask af duge, viskestykker og karklude.

Affaldsposer lægges i container, tomme flasker fjernes, madvarer fjernes fra køleskab.

D. Rengøring slutter senest dagen efter, medmindre der er en ny udlejning. I sådanne tilfælde må parterne aftale tidspunkt.

E. Der er stole og service til 48 personer, og duge kan lejes i flere farver.

F. Pris for leje af salen kan ses på tavlen i forhallen.

Foreningens beboere betaler ikke leje af salen, når den bruges til festligheder, hvor alle er inviterede i forbindelse med f.eks, fødselsdag. Der skal foretages rengøring.

Alle udlejninger sker ved notering på kalender i forhallen tidligst 3 måneder før.

Skal foreningen som sådan bruge salen den pågældende dato, kan udlejning ikke

finde sted.

UDLEJNING AF VÆRELSER.

A. Andelshavere kan leje gæsteværelserne til overnattende gæster dog tidligst

3 måneder i forvejen. Reserveringen sker ved at skrive sig på kalenderen i forhallen med husnummer og værelsesnummer.

Husdyr må ikke medbringes til overnatning.

B. Der kan reserveres værelser for 3 døgn i træk, dog kan tiden forlænges, hvis ingen andre ønsker at reservere. Lejetiden er fra første dag kl.13 til sidste dag kl.13.

C. Toilettet med brusebad må benyttes af overnattende gæster, men skal i øvrigt være tilgængeligt for husets brugere.

D. Gæsterne må ikke efterlade tøj eller andre ting udenfor værelset, når dette forlades. Huset skal kunne bruges af de øvrige beboere.

Værelserne skal være aflåsede og nøglerne fjernet, når gæsterne ikke er i huset.

Skulle andre beboere have brug for at benytte kopimaskinen i værelse A, bedes de henvende sig til de beboere, som er vært for gæsterne.

E. Værelserne og toiletterne skal rengøres efter udlejning.

F. Aktuel leje af et værelse pr. døgn står på opslagstavlen.

VASKERI.

Brug af vaskeri føres i forbrugsmappen, og der afregnes til kassereren.

De aktuelle priser findes på opslag i vaskeriet.

HUSDYR.

Der må holde 1 stk. hund eller kat pr. hus. Dyrene skal holdes indenfor eget hus og baghave. Der må hegnes om baghaven efter aftale med naboer og bestyrelse.

Dyrene må ikke genere naboerne. Ejerne er forpligtigede til at føre dyrene i snor under luftning på foreningens arealer samt fjerne eventuelle efterladenskaber.

STØJ.

Musik må ikke være til gene for andre beboere. Bilhorn, højrøstet tale samt anden støj skal undgås efter kl. 23.00.

Brug af hammer og boremaskine bør finde sted inden kl. 18.00.

HAVER.

Haverne skal holdes i pæn og ordentlig stand. Hække skal holdes indenfor 30 cm i bredden.

Hække og læhegn må max. være 180 cm i højden.

Det skal dog bemærkes, at ligusterhækken mod SENIORBO II skal være

160 x 30 cm. Hvis man ønsker at ændre på beplantningen udenfor sit hus, så

spørg bestyrelsen.

BILER.

Parkering af biler må kun finde sted i de etablerede parkeringspladser.

Campingvogne og trailere må ikke henstilles på foreningens arealer; dog er foreningens egen trailer undtaget.

VEDLIGEHOLDELSE AF HUSE OG UDENDØRSAREALER.

Udvendig vedligeholdelse af husene samt total vedligeholdelse af Fælleshuset

varetages af foreningen. Trælisterne på skurene skal males hvert år.

Hvis en liste er rådnet, har vi reserver i værkstedet.

Indvendig vedligeholdelse af husene foretages af beboerne selv.

Vedligeholdelse af fællesarealet til de tre sider af bebyggelsen varetages af

foreningen, ligesom klipning af hække mod det indre rum samt beskæring af frugttræer.